**PATVIRTINTA**

**Joniškio lopšelio-darželio „Ąžuoliukas“**

**direktoriaus pavaduotojos ugdymui,**

**laikinai vaduojančios direktorių**

**įsakymu Nr. V-21 2019-10-14**

**RAJONINĖ IKIMOKYKLINIŲ ĮSTAIGŲ IR**

**PAGRINDINIŲ MOKYKLŲ IKIMOKYKLINIŲ IR PRIEŠMOKYKLINIŲ**

**UGDYMO GRUPIŲ**

**VAIKŲ KONFERENCIJA „MANO DARŽELIS, MOKYKLA“**

**NUOSTATAI**

**I. BENDROJI DALIS**

1. Vaikų konferencijos **„Mano darželis, mokykla“** (toliau – Konferencijos) nuostatai apibrėžia konferencijos organizatorius, tikslą, uždavinius, dalyvius, sąlygas, organizavimo ir vykdymo tvarką.

2. Konferencijos organizatorius – Joniškio vaikų lopšelis-darželis „Ąžuoliukas“.

3. Konferencijos nuostatai skelbiami Joniškio vaikų lopšelio-darželio „Ąžuoliukas“ internetinėje svetainėje http://www.azuoliukas-joniskis.lt/

4. Konferencijos partneriai:

4.1. Joniškio rajono savivaldybės Švietimo, kultūros ir sporto skyrius.

**II. KONFERENCIJOS TIKSLAS IR UŽDAVINIAI**

5. Konferencijos tikslas – sudaryti galimybę ikimokyklinio ir priešmokyklinio amžiaus vaikams pasidalinti patyrimais, žiniomis apie lankomą darželį, mokyklą bei ugdyti gebėjimą pristatyti save.

6. Konferencijos uždaviniai:

6.1. Ugdyti vaikų gebėjimus sklandžiai reikšti savo mintis, raiškiai kalbėti.

6.2. Puoselėti vaikų saviraišką, atskleisti kūrybinius raiškos gebėjimus.

6.3. Lavinti ikimokyklinio ir priešmokyklinio amžiaus vaikų gebėjimus naudotis informacinėmis komunikacinėmis technologijomis.

6.4. Plėtoti bendravimą ir bendradarbiavimą netradicinėmis formomis tarp rajono švietimo įstaigų.

**III. DALYVIAI**

7. Konferencijoje gali dalyvauti ikimokyklinio ir priešmokyklinio amžiaus vaikai.

**IV. DALYVAVIMO KONFERENCIJOJE SĄLYGOS**

8. Konferencijai kviečiame parengti žodinius, stendinius, vaizdo pranešimus.

9. Pranešimas turi atspindėti konferencijos tematiką.

10. Individualius ar grupinius pranešimus, padedant pedagogui, gali pristatyti 1-3 vaikai.

11. Iš vienos įstaigos 1-2 pranešimai, gali dalyvauti ne daugiau kaip 4 vaikai.

12. Vienas vaikas gali būti tik vieno pranešimo autorius.

13. Pranešimo trukmė iki 10 min.

14. Stendinis pranešimas turi tilpti 1 kv. m. stende. Pristatymui skiriama iki 5 min.

15. **Vaikų mintis ( iki 15 minčių) apie savo darželį, mokyklą (nurodyti vardą ir amžių)**

laisva forma **atsiųsti iki lapkričio 18 d.**

16**. Paraiškas** dėl dalyvavimo konferencijoje (priedas Nr 1.)

**atsiųsti iki 2019 m. lapkričio 18 d.** ( imtinai)

el. paštu [**azuoliukas228@gmail.com**](mailto:azuoliukas228@gmail.com)iškilus klausimams kreiptis telefonu 8 (426) 52363

ar elektroniniu paštu.

17. Klausytojai registruojasi [www.semiplius.lt](http://www.semiplius.lt)

**V. KONFERENCIJOS VIETA IR LAIKAS**

18. Konferencijos vieta - Joniškio vaikų lopšelis-darželis „Ąžuoliukas“, Latvių g. 2, Joniškis.

19. Konferencijos data – **2019 m. lapkričio 27 d. pradžia 10.00 val.**

19.1.Dalyvių **registracija nuo 9.30 – 10.00 val.**

**VI. KONFERENCIJOS ORGANIZATORIAI**

20. Konferencijos organizacinis komitetas:

20.1. Joniškio vaikų lopšelio-darželio „Ąžuoliukas“ direktoriaus pavaduotoja ugdymui, laikinai vaduojanti direktorių Daiva Žalienė.

20.2. Joniškio vaikų lopšelio-darželio „Ąžuoliukas“ specialioji pedagogė, logopedė Jolita Čiutienė

20.3. Joniškio vaikų lopšelio-darželio „Ąžuoliukas“ priešmokyklinio ugdymo pedagogė

Miglė Praniulienė.

20.4. Joniškio vaikų lopšelio-darželio „Ąžuoliukas“ muzikos vadovė Alfreda Gavorkienė

20.5. Joniškio vaikų lopšelio-darželio „Ąžuoliukas“ auklėtoja Rita Motuzaitė

20.6. Joniškio vaikų lopšelio-darželio „Ąžuoliukas“ auklėtoja Laima Skudrienė

**VII. BAIGIAMOJI DALIS**

21. Užsiregistravę dalyviai dalyvio anketoje nurodytu elektroniniu paštu gaus informaciją apie dalyvavimą ir konferencijos programą.

22. Konferencijos dalyviai bus apdovanoti padėkomis ir atminimo dovanėlėmis.

23. Pranešėjus rengusiems pedagogams bus išduoti Joniškio rajono švietimo centro pažymėjimai.

24. Susirgusį ar dėl kitų priežasčių negalintį dalyvauti vaiką galima pakeisti kitu iš anksto informavus konferencijos organizatorius.